તો પછી કૃષ્ણને ચોપાટ રમવાનું બહુ ગમતું એવું જે ગંજીફાબાજો કહે છે તેનું શું? બીજું બધું તો ઠીક પણ એટલામાં સમજો કે પાંડવો સાથે કૃષ્ણ ક્યારે નહોતા? આધ્યાત્મિક કે યોગિક અર્થ જવા દો, પણ સ્થૂળ સ્વરૃપે જ્યારે કૃષ્ણ હાજર નહોતા ત્યારે પાંડવો જુગાર રમ્યા ‘ને અંતે શું થયું? કુરુક્ષેત્રના યુદ્ધની ગંભીરતા પીડ પોતાની જાણે તેવા કૃષ્ણવાદીઓએ ખાસ સમજવી જોઈએ. ખુદ કૃષ્ણ અર્જુનને કહે છે. દ્યૂતમ છલયતામસ્મિ. એટલે કપટ, દગો, ધોખાદડીના પ્રકારમાં હું જુગાર છું? ના. છલ એટલે માયા. માયામાં હું સર્વોચ્ચ યાને કે સૌથી નીચે પછાડતી માયા તરીકે હું જ છું. દ્યૂત શબ્દ અદ્ભુત છે. હું-તું ‘ને તારું-મારું કરાવે એ દ્વૈતની મહત્તમતા. દક્ષિણના મહાસંત થિરૃવલ્લરે કહેલું છે કે જુગાર માણસની કિસ્મત બરબાદ કરે છે, પ્રમાણિકતા ભ્રષ્ટ કરે છે, તે હૃદય કઠોર કરે છે ‘ને અંતહીન દુઃખ આપે છે. સ્વાભાવિક છે જે કૃષ્ણ કર્મના ફળના વિચાર માત્રથી મુક્ત રહેવાનું કહેતા હોય તે ફક્ત ફળ પર સતત ‘ને પૂર્ણ રીતે બાઝેલા રહેવાના કર્મ જુગારને ટેકો ના આપે.